
UDHËZIM
Nr. 2903, datë 21.7.2014

PËR PËRCAKTIMIN E RREGULLAVE DHE TË PROCEDURAVE TË TRAJTIMIT TË KËRKESAVE PËR LEJE ZHVILLIMORE KOMPLEKSE NGA MINISTRI I SHTETIT PËR INOVACIONIN DHE ADMINISTRATËN PUBLIKE

Në mbështetje të nenit 102 të Kushtetutës, të neneve 70/8 e 70/11, të ligjit nr. 10119, datë 23.4.2009, “Për planifikimin e territorit”, të ndryshuar, të nenit 5, të ligjit nr. 9918, datë 19.5.2009, “Për komunikimet elektronike në Republikën e Shqipërisë”, të ndryshuar, të vendimit nr. 943, datë 9.10.2013, të Këshillit të Ministrave,  “Për përcaktimin e fushës së përgjegjësisë shtetërore të ministrit të Shtetit për Inovacionin dhe Administratën Publike”, si dhe të vendimit nr. 502, datë 13.7.2011, të Këshillit të Ministrave, “Për miratimin e rregullores uniforme të kontrollit të zhvillimit të territorit”, të ndryshuar, 

UDHËZOJ:

1. Përcaktimin e rregullave dhe të procedurave të trajtimit të kërkesave për leje zhvillimore komplekse nga ministri i Shtetit për Inovacionin dhe Administratën Publike (MIAP).
2. Aplikimi për leje zhvillimore komplekse për struktura apo punime brenda fushës së veprimtarisë shtetërore që mbulon ministri i Shtetit për Inovacionin dhe Administratën Publike (MIAP) paraqitet nga subjektet e interesuara  pranë ministrit të Shtetit për Inovacionin dhe Administratën Publike (MIAP), nëpërmjet shërbimit postar.
3. Aplikuesit duhet të paraqesin pranë MIAP-it dokumentacionin sipas shtojcës 1 të këtij udhëzimi.
4. Për shqyrtimin e kërkesave dhe të aplikimeve që paraqiten pranë MIAP-it, ngrihet komisioni teknik për shqyrtimin e kërkesave për dhënie lejeje zhvillimore komplekse brenda fushës së veprimtarisë shtetërore që mbulon MIAP-i.
5. Komisioni teknik ka në përbërje pesë anëtarë të caktuar nga ministri për shqyrtimin e kërkesave për dhënie lejeje zhvillimore komplekse me marrjen e aplikimit. Në komision ftohen të marrin pjesë dy përfaqësues të AKEP-it.
6. Komisioni mblidhet me kërkesë të kryetarit sa herë që kërkohet shqyrtimi i praktikave për dhënie lejeje në zbatim të dispozitave të ligjit nr. 10119, datë 23.4.2009, “Për planifikimin e territorit”, të ndryshuar.
7. Në njoftimin e dhënë nga kryetari i komisionit përcaktohen rendi i ditës i mbledhjes së komisionit, si dhe vendi, data e ora e zhvillimit të mbledhjes. Mbledhja e komisionit zhvillohet vetëm në rast se janë prezentë jo më pak se 2/3 e anëtarëve të tij.
8. Për çdo aplikim të paraqitur në MIAP për leje zhvillimore komplekse, Komisioni, brenda 5 (pesë) ditëve pune, shqyrton dokumentacionin e paraqitur nga subjekti aplikues vetëm për çështje të përmbushjes së formës së kërkesave (për të parë nëse ka mangësi në dokumentacion) dhe njofton aplikuesin për përmbushjen e formës. 
9.  Nëse dokumentacioni nuk është i plotë, subjekti njoftohet me shkrim duke i lënë një afat 30-ditor për plotësimin e mangësive.
 10. Nëse dokumentacioni është i plotë, njoftimi për kërkesën për leje zhvillimore komplekse publikohet në faqen zyrtare të MIAP-it, si dhe i kërkohet Agjencisë Kombëtare të Planifikimit të Territorit (AKPT) pasqyrimi i kërkesës në regjistër. Në njoftimin e publikuar kërkohet shprehja e mendimeve, opinioneve nga subjekte, institucione të interesuara brenda 15 (pesëmbëdhjetë) ditëve nga data e publikimit të njoftimit.
11. Komisioni shqyrton kërkesën për leje zhvillimore komplekse të paraqitur në MIAP, jo më vonë se 20 (njëzet) ditë pune nga data e paraqitjes së dosjes me të gjitha materialet dhe dokumentacionin përkatës që lidhen dhe janë në plotësim të kërkesës së paraqitur nga subjekti për marrjen e lejes, përfshirë edhe opinionet e institucioneve të tjera shtetërore ose subjekteve të interesuara kur vlerësohet e nevojshme nga ekspertë të fushës. 
12. Në përfundim të shqyrtimit, komisioni përgatit opinionin tekniko-ligjor për aplikimin për leje dhe ia paraqet ministrit për të vijuar ose jo praktikën me AKPT-në dhe paraqitjen në mbledhjen e radhës së KKT-së.
13. Komisioni në opinionin tekniko-ligjor mund të shprehet për:
a) pranim të kërkesës;
b) refuzim të kërkesës, duke i paraqitur ministrit argumentet përkatëse për shkaqet e refuzimit.
14. Komisioni merr vendim me shumicë votash. Gjatë procesit të shqyrtimit, komisioni harton procesverbalin përkatës, i cili duhet të nënshkruhet nga të gjithë anëtarët pjesëmarrës në mbledhje. Çdo mendim i ndryshëm i anëtarëve të komisionit reflektohet në procesverbal duke dhënë dhe arsyet e qëndrimit të ndryshëm.
 15. Në rast miratimi të aplikimit MIAP-i përcjell në AKPT për shqyrtim dhe miratim nga Këshilli Kombëtar i Territorit (KKT) dosjen e kërkesës, ku përfshihen:
a) propozimi i ministrit të Shtetit për Inovacionin dhe Administratën Publike për shqyrtimin e kërkesës për leje zhvillimore komplekse;
b) dokumentacioni i plotë shoqërues i kërkesës për leje zhvillimore komplekse.
16. Në rast refuzimi të kërkesës, MIAP-i njofton subjektin aplikues brenda pesë ditësh nga data e marrjes së vendimit, duke dhënë edhe argumentet përkatëse për shkaqet e refuzimit. Subjekti aplikues ka të drejtën të aplikojë përsëri pasi të ketë plotësuar mangësitë e evidentuara.
 17. Kundër vendimit të refuzimit të aplikimit mund të bëhet ankim sipas dispozitave të Kodit të Procedurave Administrative.
18. Pas dërgimit të vendimit të KKT-së për miratimin e lejes zhvillimore komplekse në MIAP përgatitet dokumenti administrativ teknik për zbardhjen e lejes, sipas formularit përkatës të vendimit nr. 502,                      datë 13.7.2011, të Këshillit të Ministrave, “Për miratimin e rregullores uniforme të kontrollit të zhvillimit të territorit”, të ndryshuar.
19. Leja zhvillimore komplekse nënshkruhet  nga ministri i Shtetit për Inovacionin dhe Administratën Publike në dy kopje origjinale. 
20. Nëpërmjet zyrës së protokollit të MIAP-it i dorëzohet përfaqësuesit ligjor të subjektit aplikues apo të autorizuarit të tij një kopje origjinale e nënshkruar e lejes zhvillimore komplekse, që i referohet vendimit të KKT-së për miratimin e lejes zhvillimore komplekse, jo më vonë se 10 (dhjetë) ditë nga data e paraqitjes së vendimit nga KKT-ja në MIAP.
Ky udhëzim hyn në fuqi menjëherë dhe botohet në Fletoren Zyrtare.

MINISTRI  I SHTETIT PËR  INOVACIONIN  
DHE ADMINISTRATËN PUBLIKE                                                 
Milena Harito

SHTOJCA NR. 1
DOKUMENTACIONI I NEVOJSHËM PËR APLIKIM PËR LEJE ZHVILLIMI KOMPLEKSE PËR TË CILËN KËRKOHET MIRATIM NGA KKT-ja

1. Kërkesa për kryerje punimesh të plotësuar në çdo pjesë të zbatueshme të saj nga kërkuesi i lejes zhvillimore komplekse, sipas formularit TIP 1, të shtojcës 2, të vendimit nr. 502, datë 13.7.2011, të Këshillit të Ministrave, të ndryshuar.
2. Autorizimi ose licenca e subjektit aplikues për kryerjen e veprimtarisë në fushën e lejes zhvillimore komplekse të kërkuar.
3. Ekstrakti nga Qendra Kombëtare e Regjistrimit për subjektin kërkues të lejes, si dhe dokumenti ku të pasqyrohet fakti që subjekti nuk është në gjendje likuidimi apo falimentimi.
4. Dokument që vërteton pronësinë ose kontratën e qiramarrjes ose enfiteozën mbi truallin, që do të zhvillohet, sipas standardeve të Zyrës së Regjistrimit të Pasurive të Paluajtshme (certifikatë për vërtetimin e pronësisë, kartela e pasurisë së paluajtshme, harta treguese e regjistrimit) dhe vërtetim nga ZRPP-ja në lidhje me barrën apo kufizime të mundshme mbi pasurinë e paluajtshme ku propozohet të zhvillohet.
5. Kontrata të lidhura midis zhvilluesit dhe shoqërisë/shoqërive zbatuese, si dhe licencat për punime zbatimi. 
6. Plani i vendosjes së zhvillimit të ri, strukturës/rrjetit  ku paraqiten kufijtë e pronave, gjurmët e rrugëve e traseve, kullave të ndryshme të sistemit të antenave dhe/ose tubacioneve  të rrjeteve ekzistuese dhe ato të propozuara.  
7. Plani i vendosjes shoqërohet edhe me rilevimin topogjeodezik, të nënshkruar nga organi ose individi me licencë gjeodezike.
8. Për aplikimet për leje zhvillimore të sistemit të vendosjes së antenave nga sipërmarrësit e komunikimeve elektronike, përveç planit të vendosjes së tyre, kërkohet numri i antenave, vendndodhja, sipërfaqja e bazamentit, lloji i strukturës së bazamentit, volumi në m3 që zë bazamenti etj.
9. Për lejet e ndërtimit të rrjeteve kabllore nënujore, kërkohet paraqitja në hartë e trasesë së rrjetit kabllor me koordinatat e nevojshme, e përditësuar në hartat e lundrimit, në të cilat të paraqiten edhe fenerët dhe shenjat detare së bashku me rrjetet kabllore nënujore/tubacionet e ndryshme ekzistuese. Duhet të përdoren harta të shkallës 1:500 (ose edhe më të mëdha në varësi të gjatësisë të trasesë, në të cilën do të jepet saktësisht pozicioni i trasesë të rrjetit  kabllor nënujor.)
10. Plani i lidhjes së strukturës/rrjetit me infrastrukturën inxhinierike dhe infrastrukturat në zonë, ku të jenë pasqyruar:
a) lidhja  me rrjetin e kanalizimeve (kur është e nevojshme);
b) lidhja me rrjetin e  ujësjellësit (kur është e nevojshme);
c) lidhja  me rrjetin elektrik;
ç) lidhja me rrjetin/sistemin e komunikimeve elektronike (kur është e nevojshme);
d) lidhja me pikën më të afërt të depozitimit të mbetjeve (kur është e nevojshme).
11. Licenca e subjektit ndërtues (fotokopje e noterizuar), me kategoritë e punimeve përkatëse, për strukturën/rrjetin që kërkohet të ndërtohet, së cilës i bashkëlidhet ekstrakti i regjistrit tregtar, i lëshuar nga Qendra Kombëtare e Regjistrimit, i marrë në tre muajt e fundit.
12. Leja mjedisore, si dhe aktin për mbrojtjen nga rrezatimet jojonizuese i lëshuar nga institucioni përkatës.
13. Projekti i strukturës/rrjetit dhe projekti teknik i zbatimit, sipas rastit dhe ndërtimit me materialin përkatës grafik në format A4 dhe A3, i cili duhet të përmbajë:
13.1 Projektin e plotë arkitektonik për të gjitha nivelet e strukturës/rrjetit dhe bashkëlidhur projektit:

a) Relacionin teknik shpjegues, ku përfshihet tabela e të dhënave teknike dhe rifiniturat sipas rastit;
b) Licencën individuale të arkitektit (fotokopje e noterizuar), me kategoritë e punimeve përkatëse për strukturën/rrjetin që kërkohet të ndërtohet, brenda afatit të vlefshmërisë, së cilës i bashkëlidhet  ekstrakti i regjistrit tregtar, i lëshuar nga Qendra Kombëtare e Regjistrimit, i marrë në tre muajt e fundit.
13.2 Projektin konstruktiv dhe bashkëngjitur projektit:
a) Relacionin teknik shpjegues;
b) Licencën individuale të inxhinierit konstruktor (fotokopje e noterizuar), me kategoritë e punimeve përkatëse, për strukturën/rrjetin që kërkohet të ndërtohet, brenda afatit të vlefshmërisë, së cilës i bashkëlidhet  ekstrakti i regjistrit tregtar, i lëshuar nga Qendra Kombëtare e Regjistrimit, i marrë në tre muajt e fundit.
13.3 Projekti elektrik dhe bashkëlidhur projektit:
a) Relacionin teknik shpjegues;
b) Licencën individuale të inxhinierit elektrik (fotokopje e noterizuar), me kategoritë e punimeve përkatëse, për strukturën/rrjetin që kërkohet të ndërtohet, brenda afatit të vlefshmërisë, së cilës i bashkëlidhet ekstrakti i regjistrit tregtar, i lëshuar nga Qendra Kombëtare e Regjistrimit, i marrë në tre muajt e fundit.
13.4 Projektin e mbrojtjes kundër zjarrit të strukturës/rrjetit, i miratuar nga   Drejtoria e Mbrojtjes nga Zjarri dhe Shpëtimi (PMNZSH), dhe bashkëngjitur projektit:
a) Relacionin teknik shpjegues;
b) Licencën individuale të projektuesit (fotokopje e noterizuar), me kategoritë e punimeve përkatëse, për strukturën që kërkohet të ndërtohet, brenda afatit të vlefshmërisë, së cilës i bashkëlidhet ekstrakti i regjistrit tregtar, i lëshuar nga Qendra Kombëtare e Regjistrimit, i marrë në tre muajt e fundit.
14. Plani i organizimit të punimeve, grafiku i kohëzgjatjes dhe i mbikëqyrjes së punimeve, me firmën origjinale të projektuesve. Në rastin e aplikimit për leje zhvillimore komplekse për sisteme antenash ose për kabllo nënujore në planin e organizimit të punimeve përcaktohen qartë sipas rastit edhe: rrethimi ose shënjimi detar i sipërfaqes së sheshit/vendit të kryerjes së punimeve, vendet e depozitimit të materialeve, vendi i tabelës informuese të ndërtimit, forma dhe përmbajtja e saj, pozicioni i vinçit/mjetit lundrues, skema e qarkullimit të mjeteve të transportit/lundruese dhe mbrojtja e sigurimit teknik gjatë ndërtimit, në shkallën 1:500 dhe 1:200 sipas rastit.
15.	Preventivi i realizimit të punimeve, i hartuar mbi bazën e çmimeve mesatare, të përcaktuara në aktet ligjore në fuqi.
16.	Garancitë financiare të subjektit që aplikon për leje zhvillimore komplekse për realizimin e projektit të paraqitur.
17.	Raporti i studimit  gjeologo-inxhinierik-sizmik-hidrologjik, të cilit i bashkëlidhen licenca inviduale e inxhinierëve respektivë (fotokopje e noterizuar), me kategoritë e punimeve përkatëse për strukturën/rrjetin që kërkohet të ndërtohet, në lidhje me stabilitetin e godinës ku do të ndërtohet antena dhe/ose relievin ku do të ndërtohet rrjeti kabllor nënujor brenda afatit të vlefshmërisë dhe ekstrakti i regjistrit tregtar, i lëshuar nga Qendra Kombëtare e Regjistrimit, i marrë në tre muajt e fundit.
18. Harta ku paraqitet plani i vendosjes së strukturës/rrjetit të projektit (format A1 dhe A0).
19. Sipas rastit dhe llojit të zonës ku do të kryhen punimet, duhet të paraqiten dhe:
a) Vërtetim nga zyra e Drejtorisë së Administrimit dhe Mbrojtjes së Tokës nga Këshilli i Qarkut përkatës, për zërat kadastralë dhe kategorinë e tokës sipas bonitetit;
b) Vendim  nga  Këshilli Kombëtar i Arkeologjisë për miratimin e projektit si dhe kontrata me Agjencinë e Shërbimit Arkeologjik për mbikëqyrjen arkeologjike gjatë ndërtimit në rastet kur ndërtimi do të kryhet në zona të mbrojtura;
c) Kontrata për dhënien në përdorim të fondit pyjor ose kullësor me Drejtorinë e Fondit Pyjor nëse studimi shtrihet në zonë pyjore ose kontratë qiraje;
ç) Dokument vërtetues, autorizues ose leje apo licencë e autoriteteve të ujit (për zona të mbrojtura ujëmbledhëse);
d) Vërtetim për zonat me përparësi turizmin (për zona turistike).
dh) Leje nga Autoriteti i Aviacionit Civil për zonat e mbrojtura të aeroporteve dhe të lartësisë të ndërtimit bazuar në Kodin Ajror të Republikës të Shqipërisë.
21. Sipërmarrësit e rrjeteve të komunikimeve elektronike, që aplikojnë për leje zhvillimore komplekse për rrjete kabllore nënujore, duhet të pajisen me lejet respektive për ndërtimin e rrjeteve kabllore nënujore në hapësirën detare/ujore në përputhje me dispozitat e ligjit nr. 9251, datë 8.7.2004, “Kodi Detar në Republikën e Shqipërisë”, të ndryshuar. 
22. CD me gjithë dokumentacionin e mësipërm dhe në letër në format PDF.

